Koetsdrywer Piet deel saam met Rolene in haar groot dag
JY LEES NOU Koetsdrywer Piet deel saam met Rolene in haar groot dag
"Die eerste ding wat Piet vir my gesê het was: "O, sy is vreeslik mooi, sy is vreeslik mooi, sy is vreeslik mooi." Dit het vir hom gevoel of hy ’n prinses moes rondry," het Belia Lourens, Piet se vrou, aan SARIE.com vertel.
"Dit was maar moeilik om dit ’n geheim te hou, hoor! Ons het gebrand om vir mense te vertel. Lourensford-plaas het vir Piet gebel om te hoor of hy vir Rolene op haar troudag met sy koets kan rondry. Hy het nie eers een oomblik gehuiwer nie."
"Maar hy sê sy is vreeslik vriendelik, vreeslik mooi en vreeslik opreg!"
"Hy hanteer elke bruid dieselfde. Hul veiligheid is vir hom vreeslik belangrik. Maar met Rolene het hy geweet dat hy nie sommer strooi moet aanvang nie."